Lucrarea se inscrie intr-o serie de preocupari relativ recente in spatiul stiintelor sociale din Romania dedicate studiului elitelor in cadrul proceselor de tranzitie, consolidare democratica si buna guvernare. Autorul reuneste abordarile clasice si contemporane ale fenomenului elitar pe care le grupeaza in patru mari scoli de gandire sociopolitica: sociologia clasica a elitelor, sociologia radicala (critica) a elitelor, pluralismul elitar si elitismul democratic. Urmarind evolutia rolului elitelor in societate se disting doua perspective de cercetare: perspectiva monista imbratisata de reprezentantii sociologiei clasice si radicale versus perspectiva pluralista insusita de elitismul pluralist si elitismul democratic. Raportarea teoreticienilor elitelor la democratie este surprinsa ca proces aflat in evolutie de la atitudinea pesimista, critica a sociologilor clasici, sceptici privind posibilitatile concrete de functionare a democratiei, la atitudinea optimista, constructiva a pluralismului elitar. Sociologia elitelor contribuie la explicarea si intelegerea mecanismelor de selectie, recrutare si promovare in cadrul elitelor, relatiei dintre elita guvernamentala si mase, circulatiei sau reproducerii elitelor, rolului elitelor in tranzitia democratica. - Ciprian Iftimoaei